**Info „Narva Maitsed“** **ürituse kohta ja osalemise tingimused.**

***Toimumise kuupäev ja kellaaeg:*** **21. augustil, kell  12.00 - 15.00** (müügiaeg).

***Eesmärk:*** Narva elanike ja külastajate Ida-Virumaa toitlustus- ja toidukauplemiskohtade poolt pakutavate toitude tutvustamine; osalejatel võimalus reklaamida oma  firmat ja toodangut; samuti turistide linna meelitamiseks.

***Toimumiskoht ja telkide asetus territooriumil:*** Narva Joaorg; Raja 5 (Linnuse ja Raja tänavate vahel asuval platsil kõnniteid mööda (vt skeem 1)). Territooriumile paigaldatakse kaubatelgid ja nende vastas murul pukklauad külastajatele.

***Osalemise ja kaubanduse korraldamise tingimused:***

 - Üritusel osalejateks võivad olla Ida-Virumaa restoranid, baarid, kohvikud ja toiduainete ning jookide kauplemiskohad või ettevõtjad, kelle toidutoodang müüakse **Ida-Virumaa** müügikohtades.

- Üritus „Narva Maitsed“ on **degusteerimislaat**.

- Laadal **osalemine on tasuta**.

- Laadal osalemiseks peavad osalejad täima **registreerimisankeedi** (lisatud) ja saata see e-mailiga ettevotlus@narva.ee **hiljemalt 25.06.2021**.

- Iga osaleja peab vormistama **majandustegevusteate**. Vajalik on täita eelneva teatamise blankett, mis asub Põllumajandus-ja Toiduameti kodulehel <https://pta.agri.ee/ettevotjale-tootjale-ja-turustajale/toidu-tootmine/tegevusload-ja-teavitamine>. Saada täidetud blanket originaalallkirja või digitaalallkirjaga. Teade vormistatakse tasuta. Kui tekivad küsimused blanketi täitmise kohta pöörduda: PTA Jõhvi esindus, Pargi 15, Jõhvi linn, 41532 Ida-Virumaa, tel 323 2050, e-mail: ida@pta.agri.ee. Vastuvõtuaeg iga kuu teisel reedel kl 9-12.

 - Degusteerimislaada külalised ostavad kaheeurose talongi piletikassas. Ühe talongi eest võib saada igas müügitelgis ühe degusteerimistoidu portsjoni (**1 talong = 1 portsjon**).

Pärast ürituse lõppemist vahetavad müüjad külastajatelt saadud talongid rahaks arvestusega **2 eurot = 1 talong**.

- Degusteerimislaada jooksul roogade ja/või toidukaupade **müük**  müügikohtades **raha eest on keelatud**!

- Iga roa portsjoni kaal on **kuni 100 grammi**. Roaks võib pakkuda jooke standartses taaras.

- Iga osaleja oma müügikohal pakub külastajatele vähemalt 3 toitu (**iga osaleja valikus on vähemalt 3 rooga**). Osaleja peab kindlustama roogade olemasolu ürituse jooksul.

- Üritus on **alkoholivaba**.

- Müügikoha ja toidu kujundamine, välimus ja riietus (sealhulgas on ka peakatted, kindad ja rinnasildid) ning nõude, rullpikendusjuhtme (mitte vähem kui 15m., kui elektrit on vaja), tulekustuti, kaitsekatte mangali (väligrilli) või söepanni alla, prügikasti ja desinfektsioonivahendite olemasolu kindlustab osaleja.

 - Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 06.03.2008.a määrusega nr 16 „Narva linna heakorra eeskiri ning Vabariigi Valitsuse 03.06.2021 korraldusega nr 282 „COVID-19 haiguse leviku tõkestamiseks vajalikud meetmed ja piirangud“ kehtestatud nõudeid.

Laadal osalejal on kohustus tagada nõuetekohase desinfitseerimisvahendi olemasolu.

Osalejad hoolitsevad, et kaubanduskoha külastajad hoiavad distantsi järjekorras seistes.

Soovitame paigaldada telke kahemeetrise vahega teelt kauguse hoidmise kergendamiseks.

 - Müügikohtade asetus üritusel määratakse korraldaja poolt.

 - Osalejad korraldavad endale müügikoha.

- Mangali või söepanni kasutamise juhul on vaja kasutada kaitsekatet.

Palume kindlustada haljastuse säilimine, puhtus oma telgis ja telgi ümbruses.

Seoses ebatasase haljasalaga palume ette mõelda, sest võib tekkida vajadus laudade all lisavahenditega pinda tasandada.

- Оsaleja saab juurde paigaldada oma laudu (toolideta või pinkideta) külastajate jaoks murul. Territooriumi teed ja kõnniteed peavad olema mööblita ja vaba liikumisele avatud.

- Müügitelgid peavad olema püstitatud kella **10.00-ks 21.augustil**. Promenaadi alale sissesõit on lubatud alates kella 6-st. Palume telgid paigaldada varem, et ei tekiks teele ummikuid.

- Sissesõit alale, kus toimub laat on lubatud ainult eriloa olemasolul. Loa vormistamiseks peab osaleja saatma infot automarkide ja -numbrite kohta, millised sõidavad 21.augustil Joaoru alale laadimise jaoks.

- Autode sissesõit laada territooriumile on ürituse ajal (11.30-15.30) keelatud!

***Läbiviimiseks on olemas:***

- ürituse juht,

- korravalve (teenindamiseks tellitakse valveteenust),

- elektriga kindlustamine,

- pukklauad külastajatele ( paigaldatakse müügitelkide vastas murul),

- biotualetid (tasuta biotualetid paigaldatakse parkla juures). Samuti avatakse tasulised WC-d rannahoones,

- territooriumi korrashoid,

- kelnerid laudade koristamiseks,

- piletikassad,

- eduka firma autasustamine: talongide arvu järgi selgub kõige edukam osaleja selle ürituse raames; samuti hinnatakse müügikoha ja roogade kujundust kategoorias “Parim kujundus“ ja firma enesereklaami, toitlustuskohtasid, oma roogasid ja teenuseid ning reklaami kategoorias “Parim esitlus“,

- meistrite tänav,

- ajaloolised ekskursioonid (tasulised).

***Reklaam:*** Eelneva reklaami korraldab Narva Linna Arenduse ja Ökonoomika Amet (plakatid, degusteerimislaada info levitamine Eestis ja välismaal eesmärgiga turistide linna meelitamiseks), osalejate ja sponsorite initsiatiivi näitamine on teretulnud (näiteks, ürituse info oma kodulehele ja ruumidesse paigaldamine). Ürituse käigus on osalejatel lisavõimalus teha endale reklaami ja esitleda loterii võidud, samuti laada käigus ürituse juhiga suhtlemisel või valmistada ette oma esitlus mikrofoni ees.

***Loterii:*** Võitude loosimisel osalemiseks peavad laada külastajad täitma talongi lõigendid ja lasta see alla mahutitesse, mis on paigaldatud kassades. Võidud saanud inimestele helistavad korraldajad telefonitsi.

Loteriivõidud on üritusel osalejate ja sponsorite poolt eraldatud.

Lisa info: е-mail ettevotlus@narva.ee.